

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOMPOJEVCI**

**OPĆINSKO VIJEĆE**

KLASA: 810-01/20-01/6

URBROJ: 2196/07-02-20-1

Tompojevci, 22. prosinac 2020.godine

Temeljem članka 17. stavka 1. Zakona o sustavu civilne zaštite (,,Narodne novine" br. 82/15, 118/18 i 31/20) i članka 29. Statuta Općine Tompojevci („Službeni vjesnik“ Vukovarsko-srijemske županije broj: 05/13, 02/15, 05/16, 02/18, 12/19 i 03/20) Općinsko Vijeće Općine Tompojevci na 24. sjednici održanoj 22. prosinca 2020. godine donijelo je:

**ANALIZU STANJA**

**SUSTAVA CIVILNE ZAŠTITE NA PODRUČJU**

**OPĆINE TOMPOJEVCI U 2020. GODINI**

**UVOD**

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na području Općine Tompojevci od posljedica prirodnih, tehničko tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Člankom 17. stavak 1. Zakona o sustavu civilne zaštite (NN broj 82⁄15, 118/18 i 31/20) definirano je da predstavnička tijela jedinica lokalne i područne (regionalne) samouprave na prijedlog izvršnog tijela u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje, zatim smjernice za organizaciju i razvoj sustava koje se razmatraju i usvajaju svake četiri godine te osigurava financijska sredstva za izvršavanje Odluka o financiranju aktivnosti civilne zaštite.

**STANJE SUSTAVA CIVILNE ZAŠTITE**

**1.OPERATIVNE SNAGE SUSTAVA CIVILNE ZAŠTITE**

**1.1. STOŽER CIVILNE ZAŠTITE**

Stožer civilne zaštite:

* donesen Plan rada stožera Civilne zaštite Općine Tompojevci za 2020. godinu,
* izvršene pripremne aktivnosti za protiv požarnu i turističku sezonu 2020. godinu,
* izvršena analiza stanja o provedenim mjerama zaštite u nepovoljnim vremenskim uvijetima 2019./2020. godinu
* izvršene pripremne aktivnosti za nepovoljne vremenske uvjete 2020./2021.
* Postupanje po Odlukama Nacionalnog Stožera civilne zaštite u vijeme trajanja epidemije COVID-19

Općinski načelnik Općine Tompojevci je 18.02.2020. godine donio novu Odluku o imenovanju članova Stožera civilne zaštite Općine Tompojevci (KLASA: 810-06/20-01/1, URBROJ: 2196/07-03-20-10) i

Odluku o izmjeni odluke o imenovanju članova Stožera civilne zaštite Općine Tompojevci (KLASA: 810-06/20-01/1, URBROJ: 2196/07-03-20-11) od dana 20.03.2020. godine, promjena imenovanja načelnice Stožera civilne zaštite.

Dana 17.03.2020. godine održan je 1. radni sastanak Stožera civilne zaštite Općine Tompojevci na kojoj je jedna od točaka bila i korona virus. Sukladno naputku Stožera CZ RH, Stožer civilne zaštite Općine Tompojevci, od 20.03.2020. godine Stožer je obvezan biti aktiviran 24/7 (dežurstvo te praćenje elektroničke pošte). Svakodnevno je vršena provjera veze na tetra radio uređaju, te je 23.3.2020. godine počela obvezna provjera i komunikacija putem tetre sa županijskim, odnosno Nacionalnim Stožerom.

Svakodnevno se u Stožeru na raspolaganju za upite građana bili nazočni Načelnica Stožera, Miroslav Čulig – član stožera i povjerenik Crvenog križa, te dva volontera Matija Vorgić i Snježana Marić, koji su odgovarali na brojne telefonske pozive, mail-ove, osobne upite građana

Stožer Civilne zaštite Općine Tompojevci od donesene Odluke od Nacionalnog Stožera o zabrani napuštanja mjesta prebivališta, boravišta od 24.03.-09.05.2020 godine izdao je 725 propusnica, 15 propusnica je odbijeno jer nije postojao opravdani razlog, te 3 propusnice za povratak na radno mjesto po poziv poslodavca – povratak u Njemačku).

PROVOĐENJE MJERA ZA POKRETANJE GOSPODARSKIH I DRUGIH DJELATNOSTI U UVJETIMA EPIDEMIJE se kontrolira svakodnevno a izvješće prema Županijskom Stožeru podnosi se svaki dan do 20.00 sati do opoziva.

Po preporuci Županijskog kao i Nacionalnog Stožera kontrola se vrši do daljnjega svakodnevno.Ukupna utrošena sredstva za rad Stožera iznose 47.667,82 kuna od toga za kupovinu zaštitne opreme i dezinfekciju 20.857,57 kuna, Ugovor o djelu 5.972,21 kuna, Naknada za rad Stožera 15.111,04 i kupovina radne odjeće za Stožer i Tim civilne zaštite u iznosu od 5.727,00 kuna .

Po preporuci Stožera se postupalo prema ugroženim osobama sa dezinfekcijskim sredstvima a u svrhu što bolje zaštite od COVID-a.

**1.2.OPERATIVNE SNAGE VATROGASTVA**

U DVD-u Tompojevci (središnja vatrogasna postrojba) osposobljeno je 22 operativna člana, koji su prošli liječnički pregled i u slučaju potrebe, spremni su intervenirati.

Operativne snage DVD-a Tompojevci organizirani su u sezoni opasnosti od požara na području cijele Općine Tompojevci. DVD Tompojevci (središnja vatrogasna postrojba) raspolaže s dva vatrogasna vozila (navalno vozilo).

DVD Bokšić osposobljen je za izlaske na požarište sa vatrogasaca, koji imaju liječničke preglede.

Za rad DVD-a Tompojevci u 2020. godini planirana su financijska sredstva u iznosu 154.350,00kn.

**1.3. OPERATIVNE SNAGE HRVATSKOG CRVENOG KRIŽA**

Gradsko društvo Crvenog križa Vukovar uključuje se u sustav civilne zaštite kroz provođenje sljedećih aktivnosti:-traži, prima i raspoređuje humanitarnu pomoć za potrebe na području svog djelovanja, obučava i oprema ekipe za izvršavanje zadaća u slučaju velikih prirodnih, ekoloških, tehnoloških i drugih nesreća s posljedicama masovnih stradanja i epidemija, vodi posebnu skrb o žrtvama oružanih sukoba i drugih izvanrednih situacija, pruža psihosocijalnu potporu stanovništvu, osigurava tehničku pomoć i drugo.

Za Crveni križ u 2020. godini planirana su financijska sredstva u iznosu 21.610,00kn.

U vrijeme epidemije COVID-19 dana 23.03.2020. godine dogovoreno je s Miroslavom Čuligom koji je član stožera i povjerenik za Crveni križ volontiranje za naše područje putem Crvenog Križa. Prijavljeni volonteri su sudjelovali u organiziranju svakodnevnih potreba osoba starije životne dobi ( odlazak u trgovinu, nabavka lijekova, plaćanje računa, itd). Volonteri su u razdoblju od 23.03.2020. do 15.05.2020 godine skrbili za ukupno 395 osoba.

Općinski načelnik Općine Tompojevci je 29.10.2020. godine donio novu Odluku o imenovanju povjerenika Crvenoga križa za Općinu Tompojevci (KLASA: 550-05/20-01/3, URBROJ: 2196/07-03-20-1), nova povjerenica za Crveni križ je Snježana Marić.

**1.4.OPERATIVNE SNAGE HRVATSKE GORSKE SLUŽBE SPAŠAVANJA**

Općina Tompojevci ima sklopljen Sporazum o sufinanciranju redovne djelatnosti u 2020. godini s Hrvatskom gorskom službom spašavanja – stanica Vinkovci.

U 2020. godini nije bilo potrebe za angažmanom HGSS-a.

Za HGSS u 2020. godini planirana su financijska sredstva u iznosu 2.000kn.

**1.5. UDRUGE**

Na području Općine Tompojevci nema udruga od interesa za sustav civilne zaštite koje imaju sjedište na području Općine.

**1.6. POSTROJBE I POVJERENICI CIVILNE ZAŠTITE**

**1.6.1. Postrojbe civilne zaštite**

U 2019. godini na snazi je bila Odluka o osnivanju postrojbe civilne zaštite opće namjene Općine Tompojevci (KLASA:810-05/11-03/01,URBROJ: 2196/07-11-1 od 26.05.2011. godine.), do 10.06.2019. godine kada je na snagu stupila Odluka o sastavu i strukturi postrojbe civilne zaštite opće namjene Općine Tompojevci (KLASA: 810-05/19-01/2, UBROJ:2196/07-02-19-1).

**1.6.2. Povjerenici civilne zaštite**

Povjerenici civilne zaštite određeni su Rješenjem o imenovanju povjerenika civilne zaštite Općine Tompojevci i njihovih zamjenika (KLASA:810-05/19-01/1, URBROJ:2196/07-03-19-1 od 01.02.2019. godine).

**1.7. KOORDINATOR NA LOKACIJI**

Načelnik Stožera civilne zaštite izradio je popis koordinatora na lokaciji i njegovog zamjenika (KLASA:810-01/16-03/01 i URBROJ:2196/07-16-1 od 01.12.2016. godine).

.

**1.8. PRAVNE OSOBE U SUSTAVU CIVILNE ZAŠTITE**

Odluka o određivanju pravnih osoba od interesa za sustav CZ Općine Tompojevci (KLASA:810-06/19-01/1, URBROJ: 2196/07-02-19-4 od 09. 09. 2019. godine). Na području Općine Tompojevci nema pravnih osoba od interesa za sustav CZ.

**2.PROCJENA RIZIKA I PLAN DJELOVANJA CIVILNE ZAŠTITE**

Općinsko vijeće Općine Tompojevci je 26.03.2018. godine donijelo Odluku o donošenju Procjene rizika od velikih nesreća za Općinu Tompojevci (KLASA:810-01/18-04/01, UBROJ:2196/07-18-1).

Plan djelovanja Civilne zaštite Općine Tompojevci usvojen je Odlukom Općinskog načelnika 05.11.2018. godine (KLASA: 810-09/18-03/02, UBROJ: 2196/07-18-1).

**3. ZAKLJUČAK**

Temeljem ove Analize stanja sustava civilne zaštite Općine Tompojevci predlaže se sljedeći zaključak:

U 2020. godini u Općini Tompojevci nisu zabilježene ugroze, veće katastrofe i nesreće, te nije bilo potrebe za angažiranjem snaga Civilne zaštite.

Zadaće iz Smjernica (za period od 4 godine) su realizirale, što znači da su ciljevi u istima konkretno postavljeni te se postupalo u skladu ostvarivanja istih.

Do daljnjega se provode kontrole i praćenje donesenih mjera na terenu po Odlukama Nacionalnog Stožera RH.

Rad Stožera operativno je aktivan 24 sata za vrijeme trajanja epidemije COVID-19, putem kontrola mailova i tetra radio veze do opoziva.

**4. ZAVRŠNE ODREDBE**

Ova Analiza stanja sustava civilne zaštite na području Općine Tompojevci za 2020. godinu objavit će se u „Službenom vjesniku“ Vukovarsko-srijemske županije.

Predsjednik Općinskog vijeća

Zlatko Potočki